Nezdvihneš to?
Predávajú časopisy. Volajú celej ulici.
Máš môj oblek?
Je prichystaný. Vyzdvihnem ho cestou.
Ďakujem.
Zase volal ten Stan. Povedala som, že si pri pacientovi.
Obdivujem jeho vytrvalosť.
Ja ti neviem. Je mi tesný.
Nevyzerá tesný?
Nepozrela si sa.
Rozšírili ho najviac, ako sa dalo.
Prekliate časopisy.
Spávaš s niekým za mojím chrbtom?
Haló?
Počuj,
kým sa neskončí súd, ten telefón nezdvíhaj.
Rozumieš?
Dobre.
HĽADÁ SA PODOZRIVÝ ZO STREĽBY
PREPLNENÁ MIESTNOSŤ
NÁPRAVNÉ ZARIADENIE NEW YORK CITY
Sullivan, poď. Nemám celý deň.
Mala ti dať kravatu na gumičku. Dáte ich dole?
Vaša ctihodnosť, dáte mi chvíľku?
Poď sem.
Je v poriadku.
Nie je.
Dobre. Pozri.
Pokoj, v tejto sieni nie je človek, na koho názore záleží.
Teda aspoň zatiaľ.
Otočiť. V zrkadle to je ľahšie.
Hotovo.
Teraz vyzeráš ako čestný občan.
- Hotovo, vaša ctihodnosť. - Priveďte porotu.
Vstaňte.
Dobrý deň. Volám sa Patricia Richardsová.
Som prokurátorka na Manhattane
a reprezentujem štát New York.
Ako vám sudca Posner už povedal,
dôkazné bremeno v tejto sále je na mne.
Vítam ho.
Vítam ho, lebo dôkazy v tomto prípade sú nespochybniteľné.
Nepopierateľné.
Máme video. Máme svedkov.
Jediné, čo nemáme, je pochybnosť.
Dňa 18. mája tohto roka obžalovaný Daniel Sullivan,
namieril na dav zbraň kalibru 0,38 a šesťkrát vystrelil.
Zranil troch ľudí. Ostatní mali šťastie.
Jedno je isté, jediný dôvod, prečo nepojednávame o vražde,
je, že Daniel Sullivan je chabý strelec.
Patrí za mreže.
Ale s takými preukázateľnými a nezvratnými dôkazmi
sa človek pýta, čo obhajoba zmôže?
Fakty poprieť nemôžu,
tak vás od nich odvedú nepodloženými a nedokázanými tvrdeniami
o ochorení, ktoré volajú mnohopočetná porucha osobnosti.
Aby bolo jasné,
žiadna mnohopočetná porucha osobnosti neexistuje.
Je to vymyslená choroba z filmu so Sally Fieldovou.
Môžu tvrdiť, že obžalovaný je lietajúca mníška.
Obhajoba viní z konania pána Sullivana takzvané alter egá.
Musím priznať, je to lákavé.
Všetci by sme chceli naše chyby zvaliť na niekoho iného.
Prejdete na červenú? To alter ego. Neplatný šek? To alter ego.
Podviedli ste partnera?
Kto vie, ako by to dopadlo.
Viete si predstaviť naše súdnictvo,
ak by vždy, keď niekto vykoná zločin,
človek jednoducho povedal: „To som nebol ja.“
To tu hrozí.
Tieto tvrdenia obhajoby nie sú len zúfalé.
Sú nebezpečné.
Lebo podkopávajú základný princíp nášho právneho systému a spoločnosti:
osobnú zodpovednosť.
Za svoje činy sme zodpovední my.
Obžalovaný je vinný a táto vina si vyžaduje trest.
Inak nenastane spravodlivosť.
Ďakujem.
Pán Camisa, obhajoba.
Nespochybniteľné. Nepopierateľné. Nezvratné.
Až sa pýtam, na čo tu vôbec som?
Pôsobivá reč prokurátorky.
Základné princípy.
Mám pre vás jeden základný princíp.
Je nevinný.
Má prezumpciu neviny. Je to jeho právo.
Vzhľadom na tú reč musím jednu vec zopakovať.
Začnem tým, že to poviem jasne a ako fakt.
Danny Sullivan nikoho nepostrelil.
Bol tam. Toľko priznal.
Ale on nestlačil spúšť.
Danny je dobrý chalan, ale je aj chorý.
Dámy a páni poroty, nikto si tu nevymýšľa žiadnu chorobu.
Rozumiem... Rozumiem, ako to znie.
Mnohopočetná porucha osobnosti.
Najskôr som mal aj ja sám problém to pochopiť.
Ale namiesto toho, aby som si z toho robil žarty, čo je ľahké,
som mal otvorenú myseľ, čo je ťažké.
A o to žiadam aj vás.
Majte otvorenú myseľ.
Počúvajte odborníkov.
Počúvajte svedkov, lebo ak to urobíte,
dospejete k rovnakému nespornému,
nepopierateľnému a nevyvrátiteľnému záveru, ako ja,
a to k takému, že Danny nevie ovládať ani svoju chorobu, ani alter egá.
Áno, má alter egá.
Lebo mu ublížili nepredstaviteľnými spôsobmi, ktoré ho rozložili.
Jeho myseľ to rozložilo na kúsky.
A nie, nie je to len spôsob, ako sa vyhnúť väzeniu.
Alter egá sú skutočné a nie sú Dannym.
Poslať Dannyho do väzenia za zločin, ktorý spáchalo jeho alter ego,
by bolo rovnaké ako keby ste vy išli do väzenia za môj zločin.
Dannyho ochorenie je vzácne.
A je výsledkom toho, že ako dieťa zažil sexuálne zneužívanie.
Úprimne, má šťastie, že prežil. A prežil vďaka tejto chorobe.
Chápem. Je to zvláštne. Je to ťažké.
Ale prosím, majte otvorenú myseľ.
Prokuratúra mala v jednej veci pravdu.
Tento súdny proces je o zodpovednosti, ale nie o osobnej zodpovednosti,
o spoločenskej zodpovednosti.
Chcete sa rozprávať o základných princípoch?
Čo keby sme sa len o seba navzájom starali?
Čo keby sme sa starali o ublížených
a najzraniteľnejších medzi nami?
Každý tohto chalana sklamal.
Jeho rodičia, učitelia, susedia, priatelia, jeho komunita.
Všetci sme ho sklamali.
Teraz je na nás, aby sme to napravili.
Nežiadam vás, aby ste Dannyho oslobodili.
Len žiadam, aby ste ho ušetrili od väzenia
a namiesto toho ho poslali do nemocnice, aby mu pomohli.
Lebo potrebuje pomoc. Je to naša zodpovednosť.
Ďakujem.
Dáme si 15-minútovú prestávku a budeme pokračovať s výpoveďami.
Strážnik, vyprevaďte porotu.
Išlo ti to tam dosť dobre.
Hej? Dosť dobre nestačí.
Do pekla. Candy mi nezdvíha telefón.
A ignorovala svoje predvolanie, čo je zločin.
Bojí sa. Je vinná.
Môže cítiť toľko hanby, že si to ani sama neprizná.
Úprimne, máš pocit, že ma trápi, ako sa cíti?
Tento prípad stojí na diagnóze
a diagnóza stojí na tom, že porote ukážeme, že Dannyho zneužívali.
Povedal som to tam.
Ak nezískame niekoho, kto by to na súde dosvedčil, je koniec.
A nemôžem ani predvolať svojho klienta,
pre fiasko na vypočutí.
- To bol Jack. Nie Danny. - To je jedno,
poprie zneužívanie, prizná sa k činu,
a to by bolo zlé.
Som si toho vedomá.
- A ty? - Nemôžem svedčiť o jeho zneužívaní.
Technicky mi Danny nikdy nepovedal, že bol zneužívaný. Nikdy to nepovedal.
- Len Adam? - Len Adam.
Je to zbytočné.
Čo urobíme?
Musíš ju presvedčiť.
Ale to nie je na mne, Stan.
Matka by svoje dieťa mala ľúbiť, nie?
Nie.
Ale v tomto prípade to využijeme.
Čo?
Že ho naozaj ľúbi.
Predvolávam Marlina Reida.
Ako by ste opísali vzťah s nevlastným synom?
Napätý. Nerád to priznávam.
Pozrite, nie som dokonalý.
A možno som na neho bol niekedy pritvrdý.
A niekedy zase nie dosť.
Decká, ktoré stretávam v Osterville väčšinou nemali otca, nie skutočného.
A ja som chcel byť pre Dannyho otcom.
Povedzte mi o Osterville. Ťažká práca?
Odmeňujúca práca. Tie decká čelili mnohým prekážkam.
Neuverili by ste, čo prežili doma, na ulici.
Áno, urobili chyby.
Ale na svojej práci mám rád to, že sú to ešte deti,
a nie je pre nich neskoro vydať sa správnou cestou.
Myslíte si to aj o Dannym?
S Dannym to nikdy nevzdám, ale už to nie je dieťa.
Vzhľadom na váš vzťah, máte tušenie, prečo urobil, čo urobil?
Úprimne, nie.
Pravdou je, že pri Dannym sa nepýtam prečo.
Keď sa bil v škole alebo ma okradol,
alebo predával drogy či ich bral, ten dôvod...
Bol vždy Danny.
Ešte jedna otázka, pán Reid.
Po tom, čo vás postrelil,
nahlásili ste nevlastného syna úradom?
- Nie. - Prečo nie?
Lebo som ho chcel chrániť.
Lebo napriek všetkému...
ho mám rád ako vlastného syna.
Žiadne ďalšie otázky.
Počas dramatického prvého dňa procesu, deväť svedkov
identifikovalo Sullivana ako strelca,
vrátane jeho nevlastného otca,
pracovníka zariadenia pre mladistvých.
Boli ste terčom?
Neviem. Ale to najťažšie, čo sa naučíte v...
Vonia to dobre.
Ešte 20 minút.
Aký bol?
Chudý. Neviem. Ani sme sa nerozprávali.
Ako som vyzeral?
- Žartuješ, však? - Čo?
Len sa snažím robiť správnu vec.
Ten chalan ma postrelil.
Ježiš.
Idem sa osprchovať.
Prestaňte sem volať. Nebudem svedčiť.
Mami?
Danny.
Chcela som ísť za tebou.
To nič.
Prepáč.
Nemôžeš za to, zlatko.
Prepáč.
Nie je to skutočná diagnóza.
Je to okrajová teória, ktorú preslávil film.
Čo si o Dannym myslíte?
Poviem vám to, čo som povedal porote.
Myslím si, že pán Sullivan chorobu predstiera.
Klame, aby sa vyhol dôsledkom svojho zločinu.
Ako by ste to vysvetlili laikom?
Predstiera to, aby sa vyhol väzeniu.
Chcel som, aby bol rozumný.
Ako to šlo?
Nie ideálne.
Napadol ma, zlomil mi nos a zbraň ukradol.
Snažili ste sa ju získať?
Áno. Šiel som k nemu domov. Naštval ma.
Ale niečo sme spolu už prežili. Myslel som, že to vyriešime.
Stihol som povedať len ahoj, než ma napadol bejzbalkou.
A potom na mňa vystrelil.
- Žiadne ďalšie otázky, ctihodnosť. - Pán Camisa.
Len jedna otázka. Pán Ruiz, Dannyho poznáte roky.
Zdal sa vám za ten čas normálny?
Normálny?
Ten chalan je cvok. Najšialenejší magor, akého poznám.
Žiadne ďalšie otázky.
Bála som sa.
Nikdy som Dannyho takého nevidela.
Potom som počula výstrel.
Čo ste si vtedy pomysleli?
Že ho zabil.
Verili ste, že Danny Sullivan je schopný vraždy?
V tej chvíli áno.
Žiadne ďalšie otázky.
Dobrý, Annabelle.
Bol k vám Danny niekedy hrubý?
Nie.
- Cítili ste sa v nebezpečí? - Nie.
Bol zlý? Násilnícky?
Nie. Nikdy.
Tak aký bol? Danny, ktorého ste poznali? Váš kamarát.
Bol milý.
Bol tichý. Hanblivý.
Väčšinou.
- Väčšinou? - Niekedy nebol taký hanblivý.
Správal sa rôzne.
Chcel by som svedkyni ukázať dôkaz číslo jeden.
Nech sa páči.
Spoznávate túto kresbu?
Áno, nakreslil ju Danny.
Ste to vy?
Áno.
Je dobrá.
Áno, je dobrá.
Dannymu na vás záležalo, však?
Aj mne na ňom.
Vo svojej výpovedi...
týkajúcej sa noci s pánom Ruizom,
ste povedali: „Nikdy som Dannyho takého nevidela.“
Čo poviete na Dannyho z tej noci a Dannyho, ktorého ste poznali?
Milý a tichý, nenásilný, hanblivý, ale niekedy nie.
Chlapec, ktorý nakreslil toto.
Akoby to ani nebola jedna osoba, však?
Nie.
Žiadne ďalšie otázky.
- Žiadam o vypočutie svedka. - Nech sa páči.
V čase, keď ste ho poznali,
bol incident s pánom Ruizom
jediný prípad, kedy bol Danny Sullivan násilný?
Námietka, irelevantné.
Otázka sa týka histórie násilia obžalovaného.
Zamieta sa.
Bol incident s pánom Ruizom jediný,
keď bol Danny Sullivan násilný?
Nie.
Na strednej som mala priateľa Billa.
Danny žiarlil.
Poriadne ho zbil. Skončil v nemocnici.
Aj jeden ďalší chalan.
Myslela som si, že mu len šiblo.
Že si to Bill zaslúžil.
Teraz si nie som istá.
Žiadne ďalšie otázky.
Novinári šli za vaším synom k východu.
Fotky vychádzania zo súdnej siene asi predávajú. Aj keď sú rovnaké.
Chcete ho vidieť? Odvediem vás tam.
Nie, tak nie.
Som rada, že ste tu.
Za rohom je jeden pajzel.
Chodia tam právnici, ale teraz to tam nebude zlé.
Neviem, čo odo mňa chcete.
Povedz mi, že bude vypovedať.
Prišla, nie? To je pokrok.
Na pokrok nemáme čas.
Vyobrazujú ho ako chalana,
ktorý napadol svojho milého otčima,
postrelil pri tom aj nevinných ľudí
a predstiera, že počuje hlasy, aby sa vyhol chládku.
Je to dosť presvedčivé.
Na koho strane si?
Na prehrávajúcej.
Môžem prejsť k nim?
Dnes videla svoje dieťa na súde a vrátila sa domov k jeho otčimovi.
Ostane s ním.
Ako to vôbec funguje?
Možno nedokážeme prežiť sami.
Vedel si, že v mozgu máme chemické receptory,
ktoré sa aktivujú pri stretnutí s človekom?
- Áno? - Zapínajú sa,
aby sme sa cítili bezpečne.
Lenže niekedy iní ľudia nie sú bezpeční.
Áno, to podpisujem.
Tipujem, že povieš vtip o exmanželke.
Zvažoval som to.
Ale pokračuj.
Na svete je mnoho spôsobov, ako si ľudia ubližujú.
Áno, a to nevieš o všetkých.
Priveľa bolesti, ako v Dannyho vzácnom prípade, myseľ rozbije.
Ale väčšina ľudí...
nájde bežné spôsoby, ako bolesti uniknúť.
Ako alkohol, drogy a sex, ktoré tie receptory aktivujú.
- To funguje. - A tiež byť s nesprávnym človekom,
lebo tá bolesť je aspoň povedomá.
Osobne si myslím, že ak ťa vzťah dokáže zničiť,
tak niekedy ťa vzťah môže aj vyliečiť.
Nehovor, že láska ja odpoveď.
Je to tak.
Je to ako ten príbeh so šípom, ktorý povedal Jack.
Strach pred bolesťou je horší ako bolesť.
Jack? Myslíš vymyslený Jack?
Áno.
Všetkým nám ublížili.
Niektorým viac ako iným.
A máme tendenciu ostávať v zlých vzťahoch.
Receptory sú v pozore a hovoria nám, aby sme neriskovali stratu toho, čo máme.
Poď sem.
Aj keby sme mali nájsť niečo lepšie a zdravšie.
Ostaneme s bolesťou, ktorú poznáme, než riskovať ďalšiu bolesť.
Ale máme na výber.
Pravdou je, že ju vždy máme.
Len si musíme pripomenúť skúšať si vybrať.
Pripomínať si, že ľudia nám môžu ublížiť,
ale môžu nám aj pomôcť.
Hľadať pomoc a dovoliť iným pomôcť nám,
je cesta z bolesti.
Neznamená to, že to je ľahké.
Je to ťažké.
Desivé.
Musíme byť odvážny ako Danny
a požiadať o pomoc.
Nemusíme byť sami.
Zhasíname.
Stretli sme sa v klube na 37. ulici.
Povedz mi o nej. Aká bola?
Ariana bola iná.
Ako sa hýbala. Ako sa smiala.
Premenlivá.
Všetci ju chceli.
Chalani, baby.
A ona to vedela. Využívala to.
Pán Williams, vidíte Arianu v súdnej sieni?
Nie.
Nie?
Ide o to, že on nie je ona. Už nie.
Ako to viete?
On je úplne iný.
Ako sedí. Je skrčený a malý.
A tie jeho oči, ktoré všetko prezrádzajú.
Ariana mala tvár bez výrazu.
Bola ako stena.
Nehovoriac, že Danny je hetero.
Takže Dannyho poznáte? Stretli ste sa?
Spoznal som ho v Rikers pred týždňami.
Videl som článok v novinách a šiel som za ním.
Len som to chcel pochopiť.
A čo ste v Rikers videli?
Neznámeho.
Mali ste s obžalovaným pohlavný styk?
Mal som ho s Arianou.
Nepýtam sa, ako sám seba volá.
- Pýtala som sa... - Námietka. Odpovedal.
Zamieta sa.
Môžem sa to spýtať explicitnejšie, ak chcete.
Áno, mali.
- Kde? - Námietka, irelevantné.
Otázka sa týka skutočnej podstaty ich vzťahu.
Zamieta sa.
Kde?
Na pánskych záchodoch.
Pánske záchody.
Aké romantické.
Nemohol ktokoľvek vojsť?
Robili ste to takto na verejnosti?
V kabínke.
Pán Williams, s obžalovaným ste netrávili čas.
- Nevideli ste, kde býva, však? - Nie.
- Poznali jeho priateľov? - Nie.
- Rodinu? - Nie.
Vaše najintímnejšie chvíle boli v záchodovej kabínke.
Ako dobre ste tohto muža mohli poznať?
Žiadny „tento muž“ nebol.
Len Ariana, a ju som poznal.
Chodia do týchto klubov muži, ktorí svoju orientáciu taja?
- Niečo skrývajú? - Iste.
Ako ste mohli vedieť, že Ariana nebola len prezývka?
Zásterka. Lož.
Pozývam.
Pan Camisa...
Stan. A prosím, mám tu účet. Však, Sam?
Dlhuje mi peniaze.
Chodím sem často. To nič. Prosím.
Prehráme, Candy.
Mnohopočetnú poruchu osobnosti spôsobuje len jedna vec,
a nevieme dokázať, že sa stala.
A čo je horšie, Danny odmieta, že sa stala.
Je to ako hádať sa s otraseným vojakom,
ktorý tvrdí, že vojnu nikdy nezažil.
Je na tom postavená celá obhajoba.
Tak máte zlú obhajobu.
- Candy... - A mali ste to čakať.
Prečo si myslíte, že som vám vyvolával?
Vyvolávanie nie je právna stratégia.
Aj som vás predvolal, čo je.
A ignorovali ste to.
Môžem vás obviniť z pohŕdania súdom.
Prosím, vypovedajte.
Povedzte im, čo sa Dannymu stalo.
Uvedomujete si vôbec vaše obvinenie?
- Váš manžel je chorý muž. - Nie môjho manžela, ale mňa.
Obviňte ma z posratého pohŕdania.
Myseľ je neuveriteľná a je schopná neuveriteľných premien.
Nie len hlasov, ale aj tiel. Schopností.
Hranie na hudobný nástroj, hranie šachu,
rozprávanie cudzím jazykom, oživenie miestnosti.
Toto ľudia nevedia predstierať.
Ide o ľudí z rôznych sfér života.
Každej rasy. Každého veku.
Nemajú čo získať
z diagnózy, ktorá si nesie spoločenskú stigmu.
Mnohopočetná porucha osobnosti existuje. A pacienti nepredstaviteľne trpia.
- Zaslúžia si empatiu a súcit. - Ako trpia?
Nemôže ktokoľvek tvrdiť, že má v sebe ďalšie osobnosti?
Literatúra je jasná.
Aby sa mohla diagnostikovať,
pacienti museli zažiť vážnu detskú traumu.
Zvyčajne sexuálnu.
V bode života, keď sú najzraniteľnejší
a najviac potrebujú ochranu,
zažijú zradu, zvyčajne od niekoho, komu dôverovali.
Detská myseľ sa s tým nedokáže vysporiadať.
Nedokáže zvládnuť všetky rozpory.
Psyché sa preto rozlomí a vytvorí sa prvé alter ego.
Dieťa odíde.
A príde niekto nový.
Niekto, kto je lepšie vybavený, aby zvládol desivý svet.
A tak sa to začína.
Je to obranný mechanizmus proti hroznej nepredstaviteľnej bolesti.
Povieš mi o Dannym?
Stretla som ho na policajnej stanici po zatknutí.
Ale nebol to Danny, ale Jonny.
A kto je Jonny?
Jedno z Dannyho alter eg. Iluzionista, ktorý dokáže unikať.
Keď mu dali putá, Jonny sa prebral.
Sú tieto opisy
Dannyho takzvaných osobností fakty alebo špekulácie?
Sú to moje klinické úsudky.
Povedal vám Danny, že má viacero osobností?
Nie, ale ne...
Nebola ste to vlastne vy, ktorá mu tú myšlienku vnukla?
Áno, lebo jeho symptómy podporovali jeho diagnózu.
To tvrdíte vy.
A vám ide v prípade o veľa, však?
- Čo tým myslíte? - Kto vám platí za výskum?
Čím sa živíte?
Väčšinu práce financujú granty.
- Napríklad Reiling grant? - Áno.
- Ktorý minulý rok skončil. - Áno.
A je pravda, že univerzita odmietla vašu žiadosť
na ďalšie financovanie?
Zdrojov nie je veľa, ale na jar sa budem uchádzať opäť.
- Máte definitívu? - Idem sa o ňu uchádzať.
Takže, došli vám financie,
aj veľký grant a v hre je vaša definitíva,
dá sa povedať, že ste v rozhodujúcom bode svojej kariéry?
- Námietka. - Sťahujem otázku.
Dá sa povedať, že ostro sledovaný prípad ako tento,
môže byť pre vás príležitosť?
Šanca, aby ste sa presadili?
- Pacientov nevnímam ako príležitosti. - Nie?
Tak prečo ste šli na policajnú stanicu?
Nebolo to preto, lebo máte sexuálny vzťah s detektívom,
- a o prípade vám povedal? - Námietka.
Prijíma sa. Buďte taktnejšia.
Sťahujem.
Prečo ste šli za obžalovaným na Rikers?
Existuje názov pre právnikov, ktorí ponúkajú také služby.
- Supy. - Námietka.
- Prijíma sa. - Poviem to inak.
Keď ste prišli na políciu, čo ste chceli nájsť?
Nechcela som nič nájsť.
Prepáčte, ale je pre mňa ťažké tomu uveriť.
Dostanete tip na prípad. Všetko pustíte z rúk.
Bežíte cez pol Manhattanu.
- Ako ste šli, autobusom? Metrom? - Šla som metrom.
Chcete mi povedať, že v metre ste nedúfali,
že toto bude ono?
Prípad, ktorý vás preslávi?
Ktorý vás dá na piedestál.
- Vôbec nie. - Námietka.
Ale fungovalo to.
Svedkyňa nie je súdená.
Prijíma sa. Prejdite ďalej.
Dobre, doktorka. Posledná otázka.
Obhajoba tvrdí...
Vy tvrdíte, že príčina Dannyho mnohopočetných osobností
bolo sexuálne zneužívanie v detstve.
Počas vašich sedení s obžalovaným,
vám niekedy povedal, že ho sexuálne zneužívali?
Doktorka, povedal vám niekto,
alebo vám obžalovaný tvrdil, že ho sexuálne zneužívali?
Áno alebo nie.
Doktorka Goodwinová?
Nie.
Žiadne ďalšie otázky.
Doktorka Goodwinová?
Čo poviete o klientovi?
Ako sa chcete obhájiť?
Len ste ho využívali?
Candy, to má ďaleko od pravdy.
A Camisa? Nemá na to.
- Je dobrý. - Je z centra právnej pomoci.
Naozaj na tom maká.
Je úplne mimo.
Kto nie je?
- Prečo ste tu? - Lebo viem, ako sa to skončí.
Viem, koho budete obviňovať.
Ale to je kravina. To vy ste ho sklamali.
Candy, ja...
Dala som vášmu synovi všetko, čo mám.
Mám zlomené srdce. Ale svedomie mám čisté.
Aj moje.
Ak by to bola pravda, nešli by ste sem.
A mýlite sa.
Nikdy by som vás neobviňovala. Nikdy.
Hlúposť.
Mala som pacientku, Annu, počas prvého roka praxe.
Annu šesťkrát znásilnili šiesti rôzni muži,
počas ôsmich rokov.
A Candy, mala 19 rokov.
Ako to vysvetlíte?
Existuje jeden jav, hrozný jav.
Obete zneužívania prežijú.
Uniknú, ale len preto, aby ich zase zneužil niekto iný.
Keď počujem tie príbehy, hovorím si: „Bože, títo úbohí ľudia.
Majú neuveriteľnú smolu.“
Ale nie je to smola.
Je to odporný zvrat prírody.
Lebo ako deti sú nútené k sexuálnym vzťahom.
Sú trénovaní, aby ich zneužívali.
Predátori dokážu ľahko nájsť svoju korisť.
Všímajú si signály, ktoré iní nevidia.
Tie signály môžu byť chemické, psychologické, behaviorálne, neverbálne.
Pre predátora to sú jasné znamenia.
A jednu vec tu musím podčiarknuť.
Nič z toho nedokáže obeť ovládať.
Nič z toho nie je vina obete.
Vy a Danny ste boli korisť
a myslím, že Marlin nie je prvý predátor vo vašom živote.
A nie je to vaša vina.
A bolí ma z toho srdce, skutočne.
Lebo ste si to ničím nezaslúžili.
Takže nie, neobviňovala by som vás.
Za nič.
Ale dúfam, že ak by ste vypovedali,
možno budete konečne schopná neobviňovať samú seba.
Marlin.
Rozumiete, čo odo mňa žiadate?
Vina alebo žiaľ...
čo z toho unesiete?
Robíš priveľa slaniny. Nie je to pre mňa zdravé.
Robím ju, lebo ju máš rád.
Ale aj rád žijem. Tak to obmedz.
Povedzme si pravdu, mal by som zhodiť.
Musíme sa o seba starať.
Ahoj.
Ahoj, zlato.
Prišiel som sa na teba pozrieť.
Nie som hlúpy, Candy. Viem, prečo si tu.
Viem, čo povieš.
Ani ti to nezakážem povedať.
Rob si, čo chceš.
Ale nesplnil by som si manželskú povinnosť, ak by som ťa nevaroval,
že slová, ktoré vyslovíš...
že táto hrozná lož cez noc zmení svet, v ktorom žiješ.
Ľudia na teba budú zízať v potravinách a celé mesto si bude šuškať:
„Čo za matku by také niečo dopustila?“
Samozrejme, prídeš o manžela.
Prídeš aj o prácu a nakoniec aj o domov.
Čo je najhoršie, prídeš o ilúziu toho, kým si.
A bez nej všetci budú vidieť len to, čo si dopustila a povolila.
A Danny uvidí len to.
Takže prídeš aj o neho.
Aký bol Danny ako dieťa?
Bol to dobrý chlapec. Milý chlapec.
- Ale vždy bol iný. - V čom iný?
Asi príliš citlivý. Jemný.
Svet je drsné mesto a mali sme len seba.
Pani Reidová, musím sa vás spýtať pár nepríjemných otázok.
Máte čas na ne odpovedať.
Veríte, že vášho syna Dannyho sexuálne zneužívali?
Námietka.
Ak zneužívanie nevidela na vlastné oči, akákoľvek odpoveď je len špekulácia.
Vaša ctihodnosť, zneužívanie sa deje najmä tajne bez svedkov.
Ak matka dieťaťa nie je považovaná za svedka toho,
čo sa jej synovi dialo doma, tak kto potom?
Zamieta sa. Pokračujte.
Veríte, že vášho syna Dannyho sexuálne zneužívali?
Nie.
- Prepáčte. Spýtam sa znova. - Neverím, že bol zneužívaný.
Pani Reidová, chápem, že to je pre vás ťažké.
Len pripomínam, že ste pod prísahou.
Ste si istá, že nebol zneužívaný?
Námietka.
Nič ste nepočuli?
Odpovedala.
- Určite ste nevideli... - Prijíma sa.
Pani Reidová?
Nie.
Žiadne ďalšie otázky.
Pani Richardsová.
Žiadne otázky, ctihodnosť.
Svedok môže odísť.
Pojednávanie odročujem na zajtra.
Vyprevaďte porotu, prosím.
Vstaňte.
Danny, postav sa.
Túlali sme sa mokraďou V upršaný aprílový deň
A prišli sme k pohostinstvu Ktoré tam čakalo na nás len
Majiteľ nám dal hrianku s čajom A povedal nám vtip
A pamätám si žiaru ohňa
Pamätám si žiaru ohňa
A pamätám si dym
Bežali sme po lúke So zvončekmi zvesenými
A hýbali sa v letnom vánku S letnými dňami nekonečnými
Prišli sme k potôčiku A všade mokrade
A pamätám si vŕby
Pamätám si vŕby
A ty si pamätáš komáre
Prechádzali sme sa španielskym trhom Keď aj tiene boli rozhorúčené
Všetko ovocie a zelenina Boli lákavo rozložené
Máme spoločnú spomienku
Ako sa patrí v aférach
A pamätám si pomaranče
Pamätám si pomaranče
A ty si pamätáš prach
Jesenné listy padajú A je tu takmer zima
Ale od jari až do leta Radosť rok zaplnila
Dve šťastné srdcia bijúce ako jedno
Že my sme „my“ som si myslela
Ale boli sme „ty a ja“
AK VY ALEBO NIEKTO Z OKOLIA POTREBUJE POMOC,
NAVŠTÍVTE APPLE.COM/HERETOHELP
Preklad titulkov: Zuzana Šplhová